17 Ke eng se se dirang gore setshwantsho se tlhotlheletse? Sa ntlha, se tshwanetse sa tshwanela bareetsi ba rona, sa bua ka maemo a batho ba ba re reeditseng ba ka a tlhaloganyang motlhofo. Re gakologelwa gore Jesu o ne a dira ditshwantsho tsa gagwe di le dintsi ka dilo tsa botshelo jo bo tlwaelegileng jwa bareetsi ba gagwe. Sa bobedi, setshwantsho se tshwanetse sa tsamaisana sentle le ntlha e e tlhalosiwang. Fa e le gore tota ga di tsamaisane, setshwantsho se ka mpa sa tlhakanya bareetsi ba rona tlhogo. Sa boraro, setshwantsho ga se a tshwanela go tlala ka tshedimosetso e e sa tlhokegeng. Gakologelwa gore Jesu o ne a tlhalosa dintlha tse di tlhokegang mme a sa bue dilo tse tota di sa tlhokegeng. Sa bonè, fa re dirisa setshwantsho, re tshwanetse go tlhomamisa gore bokao jwa sone bo utlwala sentle. E seng jalo, bangwe ba ka nna ba se ka ba tlhaloganya ntlha e e tlhalosiwang ke setshwantsho.